**HG 1062/2012 privind modalitatea de subventionare de catre stat a costurilor pentru elevii care frecventeaza invatamantul profesional. Hotararea nr. 1062/2012**

Publicat in [Monitorul Oficial, Partea I nr. 756 din 9 noiembrie 2012](http://www.dreptonline.ro/monitorul_oficial/monitor_oficial.php?id_monitor=9826)   
  
In temeiul art. 108 din Constitutia Romaniei, republicata, si al art. 85 alin. (2) din Legea educatiei nationale nr. 1/2011, cu modificarile si completarile ulterioare,   
Guvernul Romaniei adopta prezenta hotarare.   
  
**Art. 1**  
Subventionarea de catre stat a costurilor pentru elevii care frecventeaza invatamantul profesional se realizeaza prin Programul national de protectie sociala "Bursa profesionala".   
  
**Art. 2**  
(1) "**Bursa profesionala**" se acorda tuturor elevilor care frecventeaza invatamantul profesional si consta intr-un sprijin financiar lunar de 200 lei, al carui cuantum poate fi modificat anual prin hotarare a Guvernului, la propunerea Ministerului Educatiei, Cercetarii, Tineretului si Sportului.   
(2) De "Bursa profesionala" beneficiaza si copiii strainilor beneficiari ai unei forme de protectie in Romania sau ai strainilor, respectiv cetatenilor Uniunii Europene/Spatiului Economic European sau ai Confederatiei Elvetiene cu drept de sedere/rezidenta pe teritoriul Romaniei, care frecventeaza invatamantul profesional.

|  |
| --- |
| **Art. 3** (1) "Bursa profesionala" se acorda in fiecare an scolar, pe perioada cursurilor scolare, a pregatirii practice si pe timpul pregatirii si sustinerii examenului de certificare a calificarii profesionale.  (2) Elevii declarati repetenti nu beneficiaza de "Bursa profesionala" pentru anii de studiu pe care ii repeta.  (3) Se excepteaza de la prevederile alin. (2) cazurile de prelungire a studiilor din motive medicale.   **Art. 4** (1) "**Bursa profesionala**" se acorda pe baza de cerere, formulata de elevul major ori de parintele sau persoana care exercita autoritatea parinteasca pentru elevul minor.  (2) Cererea de acordare a "Bursei profesionale" se inregistreaza pentru fiecare an scolar, in perioada 15-25 septembrie, la unitatea de invatamant la care elevul este inscris. |